หุ้นดาวโจนส์ปิดพุ่ง/น้ำมัน,ทองบวก
หุ้นดาวโจนส์ปิดพุ่ง 273.38 จุด ด้านราคาน้ำมันเพิ่มขึ้น 5 เซนต์ ขณะที่ทองคำบวก 5.10 ดอลลาร์
2 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 35,405.24 จุด เพิ่มขึ้น 273.38 จุด หรือ +0.78%, ดัชนี เอสแอนด์พี 500 ปิดที่ 4,546.54 จุด เพิ่มขึ้น 30.99 จุด หรือ +0.69% และดัชนี แนสแดค ปิดที่ 14,346.00 จุด เพิ่มขึ้น 106.12 จุด หรือ + 0.75%ดัชนีดาวโจนส์ตลาดหุ้นนิวยอร์กปิดตลาดวันที่ 1 กพ. พุ่งขึ้นติดต่อกันเป็นวันที่ 3 ได้ปัจจัยบวกจากแรงซื้อหุ้นกลุ่มพลังงานและกลุ่มธนาคารสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมีนาคม เพิ่มขึ้น 5 เซนต์ ปิดที่ 88.20 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม ลดลง 10 เซนต์ ปิดที่ 89.16 ดอลลาร์ต่อบาร์เรล โดยตลาดยังคงได้แรงหนุนจากสถานการณ์ตึงเครียดทางการเมืองระหว่างประเทศ ขณะที่นักลงทุนจับตาการประชุมของกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ในวันนี้ราคาทองคำโคเม็กซ์งวดส่งมอบเดือนกุมภาพันธ์ เพิ่มขึ้น 5.10 ดอลลาร์ ปิดที่ 1,801.50 ดอลลาร์ต่อออนซ์